Apstiprināts ar

Valsts izglītības satura centra

2022.gada 19.decembra rīkojumu Nr. 4.1-07/136

ANEKDOŠU VIRPULIS 2023

Nolikums

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma.*

**mērķis**

1. Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**UZDEVUMI**

1. Uzturēt un attīstīt stāstīšanas tradīciju, līdzdarbojoties mutvārdu tradīcijā un rosinot pašizpausmi mutvārdu stāstīšanas jomā.
2. Izkopt humora izjūtu un anekdošu stāstīšanas iemaņas bērnu un jauniešu vidū.

**rīkotāji**

1. Valsts izglītības satura centrs (VISC) sadarbībā tradicionālās kultūras biedrību „Aprika”, bērnu un jauniešu folkloras kopu koordinatoru padomi un pašvaldībām.

**Dalībnieki**

1. Bērni un jaunieši no 7 līdz 21 gadu vecumam, kuri interesējas par tautas mutvārdu daiļradi un paši ir aktīvi anekdošu stāstītāji dažādās ikdienas un/vai svētku situācijās vai ir folkloras kopu dalībnieki, folkloru apgūst skolā, interešu izglītības pulciņos.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**noteikumi**

1. “Anekdošu virpulis” no 1. līdz 20. martam notiek klātienē vai tiešsaistē savā folkloras kopā, klasē, skolā vai pulciņā, reģionālie pusfināli notiek klātienē vai tiešsaistē no 21. līdz 27.martam, fināls notiek Smieklu dienā – 2023.gada 1.aprīlī – klātienē vai tiešsaistē Zoom platformā.
2. Uz finālu izvirzāmo dalībnieku skaitu nosaka, ņemot vērā dalībnieku priekšnesumu kvalitāti un reģionālo pusfinālu dalībnieku skaitu (parasti apmēram viena ceturtā daļa no reģionālā pusfināla dalībnieku kopskaita), pirms fināla savlaicīgi konsultējoties ar konkursa rīkotājiem – vēlams, lai fināla dalībnieku skaits nebūtu lielāks par aptuveni 30.
3. Katram dalībniekam jāsagatavo „anekdošu pūrs”, kurš ir pietiekami liels, lai ar to pietiktu tālāk aprakstītajā anekdošu stāstīšanas situācijā.

**NORISE**

1. Dalībnieki sacenšas, uzstājoties grupās pa trim līdz pieciem cilvēkiem savas vecuma grupas ietvaros: 1.grupa - līdz 4.klasei, 2.grupa - 5.-9.klase, 3.grupa - vidusskola un vecāki (līdz 21 gadu vecumam). Katrā grupā dalībnieki sacenšas, pa kārtai stāstot pa vienai anekdotei, līdz katrs izstāstījis vismaz 3 – 5 anekdotes un vērtētāji pārtrauc stāstīšanu.
2. Pirmajā uzstāšanās reizē dalībnieks izstāsta vismaz 3 anekdotes un, ja vēlas, vienu garāku humoristisku mutvārdu stāstu (1 – 2 minūtes), piemēram: garāku anekdoti, nelielu sadzīves pasaku, spoku-joku stāstu vai gadījumu no dzīves.
3. Vērtētāji balsojot izvēlas labāko(s) stāstītāju(s) no grupas līdzdalībai nākamajā kārtā.
4. Nākamās kārtas grupas veidojas no iepriekšējo kārtu uzvarētājiem. Jo vairāk kārtās dalībnieks noturas, jo viņš saņem augstāku novērtējumu.
5. Katrs konkursa dalībnieks saņem novērtējumu atbilstoši tālāk minētajiem vērtēšanas kritērijiem.

**Vērtēšana**

1. Katrs anekdošu stāstītājs tiek vērtēts individuāli saskaņā ar šādiem kritērijiem:

1) vai izdodas sasmīdināt klausītājus;

2) prasme anekdoti izstāstīt skaidri un saprotami;

3) anekdotes oriģinalitāte, repertuāra bagātība;

4) anekdotes atbilstība situācijai, stāstītāja un klausītāju vecumam;

5) stāstītāja tēls un stils, neverbālo līdzekļu lietojums;

6) prasme veidot dialogu ar konkursa dalībniekiem un klausītājiem, spēja ar savu anekdoti atbildēt uz iepriekš stāstīto;

7) vai anekdote nav jau iepriekš izstāstīta šajā konkursā.

1. Katram fināla dalībniekam, ievērojot vērtēšanas kritērijus un šo nolikumu, vērtēšanas komisija piešķir:*Mazā*, *Lielā, Dižā vai Ekselentā smīdinātāja nosaukumu*. Katrā vecuma grupā var būt vairāki uzvarētāji – tie, kas saņēmuši visaugstāko novērtējumu. Var tikt piešķirtas speciālās balvas.
2. Dalībnieku sniegumu vērtē Latvijā atzīti tradicionālās kultūras speciālisti un rīkotāju pieaicināti konkursa labvēļu pārstāvji.

**Pieteikšanās**

1. Dalībai “Anekdošu virpuļa” reģionālajos pusfinālos jāpiesakās pie sava novada folkloras kopu koordinatora, iesniedzot pieteikuma anketu (2.pielikums).
2. Novada koordinators pēc reģionālā pusfināla norises, ne vēlāk kā līdz **2023.gada 29.martam**, nosūta konkursa vadītājai Mārai Mellēnai mara.mellena@visc.gov.lv finālam izvirzīto dalībnieku pieteikuma anketas (2.pielikums) un no pusfināla finālam izvirzīto dalībnieku sarakstu.
3. **“Anekdošu virpuļa” reģionālo pusfinālu rīkotāji – koordinatori:**

|  |  |  |  |
| --- | --- | --- | --- |
| Novads | Koordinators | Tālrunis | e-pasts  |
| *Rīgas pusfināls* | Dina Liepa | 29472293 | kokles1980@gmail.com |
| *Zemgales pusfināls* | Guna Čodare | 29337621 | guna.codare@inbox.lv  |
| *Ziemeļlatgales pusfināls* | Rasma Igaune | 26593441 | rasmaigaune@inbox.lv |
| *Kūkovas* *pusfināls* | Ligita Spridzāne | 29868786 | likata.likata@gmail.com  |
| *Viduskursas pusfināls* | Agate Ūdre | 29245272 | agate.udre@kuldiga.lv  |
| *Ziemeļkurzemes* *pusfināls* | Ineta Kalniņa | 26316108 | ineta.kalnina@ventspils.lv  |
| *Dienvidlatgales pusfināls* | Anna Kārkle | 29969943 | ceiruleits@inbox.lv |
| *Sēlijas* *pusfināls* | Vita Talla Aīda Bikauniece | 2950893926189430 | vita.talla@gmail.com aida\_b@inbox.lv |
| *Austrumkursas pusfināls* | Liene Zeiliņa | 26446227 | liene.zeilina@saldus.lv  |
| *Lejaskurzemes* *pusfināls* | Solveiga Kūlaine | 29778737 | solveiga.kulaine@gmail.com  |
| V*idzemes Piejūras pusfināls* | Ilze Kļaviņa | 29166140 | ilzeparks@inbox.lv v |
| *Tālās Gaujmalas pusfināls* | Tija Bērtiņa | 26422558 | tijonis@inbox.lv  |
| *Piedaugavas pusfināls* | Inguna Žogota | 26575499 | ingunazogota@inbox.lv  |
| *Vidzemes augstienes pusfināls* | Aelita Medejse | 26404864 | aelitamed@inbox.lv  |

### Finansējums

1. Dalībnieku piedalīšanos “Anekdošu virpuļa” reģionālajos pusfinālos finansē pašvaldība vai iestāde, kuru dalībnieki pārstāv.

**Projekta vadītāja –** VISC folkloras projektu koordinatore Māra Mellēna**,** 26522141, e-pasts mara.mellena@visc.gov.lv

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

1. Datu aizsardzības speciālista kontaktinformācija: e-pasta adrese: datuspecialists@visc.gov.lv.

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu

2.pielikums

Pieteikuma anketa Anekdošu virpulis 2023

Iesūtīt līdz 29.martam mara.mellena@visc.gov.lv

|  |  |
| --- | --- |
| Pilsēta/novads |  |
| Izglītības iestāde |  |
| Folkloras kopa |  |
| Dalībnieka vārds, uzvārds |  |
| Vecums |  |
| Klase/kurss/grupa |  |
| Vadītājs/i (vārds, uzvārds) |  |
| Cik gadus piedalās “Anekdošu virpulī” un kādi ir iepriekšējie tituli |  |
| tālrunis |  |
| e-pasts |  |

Folkloras kopas vadītājs:

Datums:

3.pielikums

**Padomi dalībniekiem**

* Jāzina ne vien pietiekami daudz anekdošu, bet arī jāprot veidot kontakts ar publiku, izvēloties ko un kā stāstīt.
* Nedzirdēta anekdote ir viens no svarīgākajiem labas izdošanās nosacījumiem. Bet, lai uzzinātu, kuras anekdotes citiem varētu būt nedzirdētas, jāizlasa (jānoklausās) ļoti daudz anekdošu un jāveido tāds anekdošu pūrs, kas ir pietiekami oriģināls un neparasts.
* Stāstot anekdotes, jāprot pārvaldīt arī neverbālās stāstīšanas formas (kustības, žesti, balss intonācijas, mīmika), jo priekšnesuma saturs un forma ir vienlīdz nozīmīgi. Bet vēl svarīgāk ir, lai anekdote būtu labi sadzirdama – tiktu izstāstīta pietiekami skaļi un skaidri, lai tās teksts būtu noslīpēts, bez liekiem vārdiem un intonatīvi precīzs.
* Ja zālē ir troksnis, stāstītājam ir tiesības ieturēt pietiekami garu pauzi, lai klausītāji apklustu (beigtu smieties, aplaudēt) un staigātāji izietu pa durvīm vai apsēstos. Savukārt tiem dalībniekiem, kas neuzstājas, jāņem vērā, ka vērtētāji ievēro arī viņu attieksmi pret tiem, kas pašlaik uzstājas – cieniet viņus, netrokšņojiet bez vajadzības, klausieties uzmanīgi un atsaucīgi!
* Nav vēlams stāstīt jau šajā sarīkojumā izstāstītu anekdoti; tāpēc ļoti svarīgi klausīties iepriekšējos stāstītājus.
* Ja tiek stāstīta anekdote, kas varētu būt citiem zināma vai iepriekš jau izstāstīta, tad tā jāprot izstāstīt interesantāk, izteiksmīgāk, neparastāk un situatīvi veiksmīgāk, nekā tas darīts iepriekš.
* Labam stāstītājam pūrā ir dažas „dežūranekdotes”, ar kurām viņš parasti sāk, un vēl dažas par katru dzīves situāciju – jo vairāk, jo labāk.
* Veco laiku anekdotēm vēlams atrast mūsdienīgu kontekstu un paskaidrot nesaprotamos vārdus un situācijas; svarīgāka ir anekdotes „iedarbība” konkrētajā situācijā, nevis tās senums un pierakstīšanas vieta.
* Ja izvēlaties anekdotes no jaunākajiem preses izdevumiem, nupat iznākušajām anekdošu grāmatām un vispopulārākajām interneta lapām, tad rēķinieties, ka arī kādi citi būs tur ielūkojušies un tāpēc: 1) neuzskatīs šīs anekdotes par jaunām un ļoti smieklīgām, 2) ir lielāka iespēja, ka konkursā kāds tās izstāstīs jau pirms jums.
* Vēlams savu anekdošu krājumu neveidot pēdējā brīdī, bet gan laikus un sistemātiski, kā arī regulāri pārbaudīt savu anekdošu „iedarbību” dažādās stāstīšanas situācijās.
* Var tikt izmantoti arī anekdotēm tuvi žanri: anekdotiski sakāmvārdi un mīklas, smieklīgas un jocīgas atziņas, zināmu stāstu parodijas, smieklīgi dzīves notikumi, īsas sadzīves pasakas, mūsdienu teikas utt., bet nav vēlams pārāk tālu atvirzīties no klasiskā mutvārdu anekdotes žanra. Nav ieteicams, ka viena dalībnieka viens stāstījums ilgst ilgāk par 1 minūti.